85 Crux

Secundum Gregorium, *Homilia* 17, a cruciatu dicitur. Et duobus modis crux tollitur spiritualiter et corporaliter. Spiritualiter quidem duplex quia aut per mentis compassionem cor quis infirmatur et ego non infernior, aut per corporis affliccionem. Vnde Apostolus, [1] Cor. [9:27]: *Castigo corpus meum,* set corporaliter crux tollitur duobus modis, aut insignum religionis, sicut patet in hospitalariis, aut in suppliciis passionis, sicut patet in dampnatis. Iuxta hoc dicit Gregorius, *Homilia* 17, quod duobus modis crucem Domini baiulamus. Cum aut per abstinenciam carnem nostram affligimus, aut per compassionem ad proximum necessitatem illius nostram putamus. Crux Christi erat candida ex membris virgines, rubricata ex guttis sanguineis, decorata ex titulo passionis. Vnde, dixit beatus Andreus, O bona crux, que decorem ex membris suscepisti, etc. Vnde Chrisostomus, *Homelia* 54, vbi crux est nullus demonum poterit stare videns ensem quo plagam accepit.

¶ Si nos horrescimus loca vbi homines occiduntur, multo plus diabolus videns arma quibus confoditur.

¶ Narratur in *Historia super tripartita,* libro primo, de Juliano apostata quod cum auelando ad imperium, introductus esset a quodam mago in loco ydolorum ut demones aduocatos per magum presens. Ipse consuleret an aliquando ad imperium perueniret, ut horrens uilianus[[1]](#endnote-1) demones signum crucis statim fugerunt. Inde culpatus a mago dixit admirasse verticce crucis fugerunt demones, set quia super omnia abhominantur istud signum.

¶ Item, cum quatuor partes crucis ad vnum punctum concurrant signatur quod quatuor mundi partibus diuersitates gencium ad vnitatem fidei et ecclesie per crucem congregantur.

¶ Item, in creatura racionali sint quatuor affecciones que concurrunt in pecto vnius anime faciunt figuram crucis.

¶ Item, cum omnis creatura corporalis habeat in se longitudinem et latitudinem intersecat in medio vsque ad angulos rectos qui resultat forma crucis. Vnde, sicut in crucifixione auferetur a crucifixo omnis potestas, qua de causa illud genus pene aduentum fuit tanquam ad vltimum et maximum. Sic qui voluit Deo seruire debent hostes suos crucifigere et precipue carnem que non solum immitatur set in hostibus fauet, Gal. 5[:24]: *Qui Christi sunt, carnem suam crucifixerunt cum viciis et concupiscentiis*.[[2]](#endnote-2) De alio inimico, qui mundus dicitur, dicit Apostolus, Gal. 6[:14]: *Mihi mundus crucifixus est, et ego [mundo]*. In cuius figura, [2] Reg. 21[:1-9], Gabaonite petierunt a Dauid septem viros de genere Saulis qui eos attriuerat ut eos crucifigerent. Sic debent illi volunt habere propiciacionem a Deo crucifigere septem capitalia vicia que sunt de genere diabolic, ut sic auferant ab eis potestatem suam. Vnde, Dominus precepit filiis Israel ut destruerent septem gentes antequam intrarent pacifice /f.25va/ terram promissionis. Sicut habetur Deut. 7[:1]. Vnde, Bernardus, in genere obsecramus omnia que mundus amat. Crux michi sunt utpote delectacio carnis, diuicie honores, vane hominum laudes que mundus reputat crucem. Illis adhereo toto que amplector affectu.

¶ Circa ista est vlterius aduertendum quod dicit Apostolus, Gal. 2[:19]: *Christo confixus sum cruci*. Nam qui imitatur Christum debet conformiter ad Christum crucifigi. Set Christus in sua crucifixione habuit duos *latrones* secum crucifixos, Matt. 27[:38], vnum *a dextris* alium *a sinistris.* Per dextram prosperitas, per sinistram aduersitas designatur.

¶ Debetur, ergo, amor prosperitatis a dextris crucifigi, et a sinistris timor aduersitatis. Primus est latro fraudulentus. Nam sicut latro fraudulentus dat pocionem homini ut dormiat et tunc eum spoliat, sic hostis noster mundus, caro, diabolus nos soporatos necat. Secundus est latro violentus quia timor aduersitatis quasi violenter superat hominem. Sicut dicitur secundo libro *Declamationum*, Eger dominus petit a seruo ut venenum sibi porrigat. Non dedit. Cauit testamento, ut ab heredibus seruus crucifigeretur. Appellat tribunos qui sibi opem ferant secundum legem Corneliam que venenum prohibet. Cui tribunus, Ecce heres iubet quod tu vetis et sequitur. Seruus maluit crucem mereri. Sic racio infirmata per temptacionem petit a carne venenum sibi dari, id est, sibi administrari materiam peccati. Non dat habita meliori deliberacione ordinat quod crucifigatur.

¶ In ista materia distingunt aliqui sic, crux reperitur quadruplex: est, enim, crux concupiscencie innate; est crux priminencie prelate. Quarum prima est potenter reprimenda, quia semper stimulat et recalcitrat contra racionem. De qua figuratiue dicitur, Exod. 4[:21], Pharao qui interpretur nudans virum, id est, diabolus post tres dies, id est, post confessionem volendi per effectum operandi, et post contemptum penitendi, tollet caput. Timet quia excecabit racionem ut suspendet in cruce.

¶ Quia crux que est obsistencie illate, id est, aduersitatis mundane, est constanter sustinenda. Nam si electi Dei sumus ea carere non possumus. Nam secundum Apostolum, [2] Tim. 3[:12]: *Omnes, qui pie volunt vivere in Christo, persecutionem patientur*. De quali dicitur, Gal. 4[:29], sicut Ismael *qui secundum carnem natus* est, *persequebatur* Ysaac *qui secundum spiritum, ita et nunc.* Racio est, secundum Chrisostum, in *Homilia de Innocentis*, quia virtus est contraria viciosis, etc. Vnde et impii clamant contra iustum, Crucifige, crucifige. Id idem, dicit Gregorius, in *Diaglogis*,prauis moribus grauis est vita bonorum.

Tercia, crux que est primum portate, est letanter assumenda. Nam ad hoc quod saluari debeamus nos, qui per peccatum perdidimus prima via salutis, scilicet, innocenciam. Debet apprehendere secundum, scilicet, penitenciam. Dicit enim Lucas [13:3]: *Nisi penit*entiam egeritis, *omnes similiter peribitis*.

¶ Et merito dicitur ista penitencia crux a cruciando eo quod debeat duo cruciare carnem et mundum, quod figuratum est, Matt. 27[:38]: vbi *crucifixi sunt cum eo duo latrones.* Vere caro est latro quia aufert homini in uita spirituale graciam. Vere mundus est latro quia aufert homini in morte terrenam substanciam. Set multi hanc crucem penitencie videntur portare, set non ad meritum. Sicut figuratum est, Luc. 23[:26] et Matt. 27[:32] in Simone Cireneo qui portauit crucem ad horam, set in angaria, id est, fatigacione et mesticia.

¶ Quarta crux que est preminencio prelate. Est humiliter reuerenda eo quod in ea pependerit salus nostra. Ideo, dixit Apostolus, Gal. 6[:14]: *Mihi autem absit gloriari, nisi in cruce Domini nostri*.

De ista materia crucis, vide plus infra, Capitulo [204] Lignum.

1. uilianus ] *add*. ~~a mago~~ F.128. [↑](#endnote-ref-1)
2. *concupiscentiis* ] *add*. ~~Christi sunt ca~~ F.128. [↑](#endnote-ref-2)